Synimet për takimin e nivelit të lartë Uashington-Phenian
Analistët thonë se hollësitë dhe dita e bisedimeve nuk janë sqaruar ende dhe se synimet për këtë takim duhet të jenë modeste
Për momentin takimi i nivelit të lartë që është propozuar të zhvillohet mes Shteteve të Bashkuara dhe Koresë së Veriut ka mbetur në nivelin e propozimit. Korrespondentja Greta Van Susteren e Zërit të Amerikës ka intervistuar disa analistë, të cilët thonë se hollësitë dhe dita e bisedimeve nuk janë diskutuar ende. Po ashtu nuk ka ende mirëkuptim mes palëve mbi objektivat e këtij takimi: Gjatë javëve të fundit janë intensifikuar përpjekjet ndërkombëtare për ta bindur Korenë e Veriut të ulet në tryezën e bisedimeve për programin bërthamor si dhe kërcënimin që paraqet programi në Gadishullin Korean e përtej. Pas njoftimit të Shtëpisë së Bardhë se Presidenti Trump do të takohej me udhëheqësin koreano-verior, Kim Jong Un, Koreja e Veriut nuk ka pohuar zyrtarisht planet për këtë takim. Gjatë ditëve të fundit përfaqësues të Shteteve të Bashkuara, Japonisë, Koresë së Jugut dhe Koresë së Veriut janë takuar në Finlandë, Suedi dhe San Francisko për të diskutuar për axhendën e bisedimeve. Gilbert Rozman i Institutit Për Kërkime mbi Politikën e Jashtme thotë se Kim Jong Un ka një qëllim të qartë: Gazetarja e shërbimit korean të Zërit të Amerikës Connie Kim thotë se sanksionet e OKB-së e kanë detyruar Kim Jong Unin të mendojë për nevojën e bisedimeve. Kjo rezultoi në deklaratën e fundit të zotit Kim ku ai thotë se është “i hapur për dialog” me Seulin. John Lenczowski është president i Institutit për Politika Botërore. Ai thotë se Shtetet e Bashkuara duhet të përpiqen që të ndryshojnë meazhin që ka dëgjuar prej dekadash populli i Koresë së Veriut: Gilbert Rozman thotë se edhe nëse bisedimet bëhen realitet, ambicjet duhet të jenë modeste: Javën e kaluar këshilltari për sigurinë kombëtare në largim H.R. McMaster, tha se Uashingtoni është i vendosur të ndjekë politikën e tij të presionit maksimal mbi Phenianit për të arritur çmilitarizimin bërthamor.